Թուրքիայի նախագահ Էրդողանը կաշվից դուրս է գալիս երկուշաբթի Անկարայում տեղի ունեցած ՌԴ դեսպանի հրապարակային սպանությունը Ֆաթուլլահ Գյուլենին ու նրա «Հիզմետ» շարժմանը վերագրելու համար, սիրիական ինչ-որ զինված խումբ ստանձնել է նշյալ ահաբեկչության պատասխանատվությունը եւ ջանք չի խնայում այդ դափնին պահելու համար, ՌԴ նախագահ Պուտինն էլ ահաբեկչության դեմ համատեղ պայքարի մի քանի հերթապահ կոչերից, զոհված դեսպանին հերոսի կոչում շնորհելուց եւ իր տարեկան ասուլիսը հետաձգելուց զատ, ուշագրավ լրջություն է ցուցաբերել եւ ահաբեկչության հենց հաջորդ առավոտյան 18 հոգուց բաղկացած քննչական խումբ է ուղարկել Անկարա՝ ձեռնպահ մնալով ահաբեկչությունը որեւէ խմբավորման վերագրելուց եւ սպասելով հետաքննության արդյունքին: